એ માટે તો બહુ ઊંડી અને એટલી શ્રદ્ધા જોઈએ, પણ માથે આવી પડેલા દુઃખને તેના સાચા કદમાં જોવાનો પ્રયત્ન તો આપણે જરૂર કરી શકીએ અને જેને નિવારી શકાય તેમ જ ન હોય તેનાથી નાસવાનો પ્રયત્ન કરવાને બદલે, મોં સંતાડવાનો કે સામેથી એમાં કૂદી પડવાનો પ્રયત્ન કરવાને બદલે જે સ્વરૂપે તે આવે એ સ્વરૂપે જ તેને સ્વીકારવાનો પ્રયત્ન ચોક્કસ કરી શકીએ અને જો એમ કરીએ તો આપણને ચોક્કસ ખાતરી થાય કે, કોઈ દુઃખનું કદ આપણે કલ્પેલા કદ જેવડું વિશાળ ભાગ્યે જ હોય છે.